CELEX: E2013J0004
Language: el
Date: 2014-11-25 00:00:00
Title: Διαταγή του Δικαστηρίου, της 25ης Νοεμβρίου 2014, στην υπόθεση E-4/13 — Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ (Προσφυγή για ακύρωση της απόφασης της Εποπτεύουσας Αρχής της ΕΖΕΣ — Πρόσβαση στα έγγραφα — Παραδεκτό — Άρθρο 38 της ΣΕΔ — Κανόνες της ΕΑΕ για την πρόσβαση του κοινού στα έγγραφα 2012)

4.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/8
            
         ΔΙΑΤΑΓΉ ΤΟΥ ΔΙΚΑΣΤΗΡΊΟΥ
   της 25ης Νοεμβρίου 2014
   στην υπόθεση E-4/13
   Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ
   (Προσφυγή για ακύρωση της απόφασης της Εποπτεύουσας Αρχής της ΕΖΕΣ — Πρόσβαση στα έγγραφα — Παραδεκτό — Άρθρο 38 της ΣΕΔ — Κανόνες της ΕΑΕ για την πρόσβαση του κοινού στα έγγραφα 2012)
   (2015/C 183/09)
   Στην υπόθεση E-4/13, Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ – ΠΡΟΣΦΥΓΗ για ακύρωση της απόφασης της Εποπτεύουσας Αρχής της ΕΖΕΣ («ΕΑΕ») της 7ης Φεβρουαρίου 2013 να αρνηθεί την πρόσβαση στα έγγραφα ελέγχου της υπόθεσης αριθ. 34250 (Norway Post/Privpak) μετά την ακύρωση από το Δικαστήριο της πρώτης απόφασης της ΕΑΕ στις 21 Δεκεμβρίου 2012 στην υπόθεση E-14/11. Η προσβαλλόμενη απόφαση λήφθηκε βάσει των νέων κανόνων για την πρόσβαση του κοινού τους οποίους η ΕΑΕ θέσπισε στις 5 Σεπτεμβρίου 2012 με την απόφαση αριθ. 300/12/COL («RAD 2012» - κανόνες για την πρόσβαση στα έγγραφα 2012) (δεν έχουν ακόμη δημοσιευθεί στην Επίσημη Εφημερίδα), στην οποία δόθηκε αναδρομική ισχύς στην αίτηση πρόσβασης της DB Schenker της 3ης Αυγούστου 2010, το Δικαστήριο, αποτελούμενο από τον Carl Baudenbacher, πρόεδρο και δικαστή εισηγητή, τους Per Christiansen και Páll Hreinsson, δικαστές, εξέδωσε διαταγή στις 25 Νοεμβρίου 2014, το διατακτικό της οποίας έχει ως εξής:
   Το Δικαστήριο:
   
               1.
            
            
               Η προσφυγή απορρίπτεται ως απαράδεκτη.
            
         
               2.
            
            
               Οι προσφεύγοντες φέρουν τα δικά τους έξοδα καθώς και τα έξοδα στα οποία υποβλήθηκε η Εποπτεύουσα Αρχή της ΕΖΕΣ.
            
         
               3.
            
            
               Η Posten Norge AS φέρει τα δικαστικά της έξοδα.